«Қазақ газеттері» ЖШС қаржы-шаруашылық қызметіне кешенді тексеру жүргізу бойынша қызмет көрсетуге арналған
ТЕХНИКАЛЫҚ СИПАТТАМА

1. ЖАЛПЫ МӘЛІМЕТ
 	Тапсырыс беруші: «Қазақ газеттері» жауапкершілігі шектеулі серіктестігі (бұдан әрі – Серіктестік, Тапсырыс беруші). 
 	Көрсетілетін қызметтің мәні: Серіктестіктің нақты қаржылық, мүліктік, кадрлық және операциялық жай-күйін бағалай отырып, қаржы-шаруашылық қызметіне, Қазақстан Республикасы заңнамасының, Серіктестіктің ішкі құжаттары талаптарының сақталуына кешенді тексеру жүргізу, сондай-ақ қаржылық, мүліктік, салықтық, шарттық, шаруашылық тәуекелдерін анықтау.
 	Тексерілетін кезең: 2023 жылғы 1 қаңтардан 2026 жылғы 31 тамызға дейінгі мерзім. 
 	Қызмет көрсетудің мақсаты: Серіктестіктің активтері мен міндеттемелерінің нақты жай-күйін, бухгалтерлік және салықтық есепте шаруашылық операцияларды көрсетудің дұрыстығын, шығыстар мен төлемдердің негізділігін, сатып алуды жүзеге асырудың белгіленген тәртібін сақтауды, сондай-ақ тексерілетін кезеңде туындаған бұзушылықтарды, кемшіліктер мен тәуекелдерді білу.
 	Тексеру жаңа Бас директор лауазымына кірісуіне байланысты Серіктестіктің ағымдағы жай-күйін объективті бағалау және ашықтықты, тиісті бақылауды, активтердің сақталуын және Серіктестіктің құқықтық қорғалуын қамтамасыз ету қажеттілігі ескеріле отырып жүргізіледі.

2. НЕГІЗГІ МІНДЕТТЕР
 	Қызмет көрсету аясында Орындаушы мыналарды жүзеге асырады: 
1. Серіктестік активтері мен міндеттемелерінің нақты жай-күйін бағалауды;
 2. Бухгалтерлік және салықтық есепте шаруашылық операцияларды көрсетудің дұрыстығы мен толықтығын тексеруді; 
3. Ақша қаражаттарының қозғалысын және оларды пайдаланудың негізділігін талдауды;
 4. Қаржының мақсатты және экономикалық тұрғыдан негізделіп пайдаланылуын тексеруді;
5.  Шаруашылық операциялардың құжаттамалық ресімделуін тексеруді; 
6.  Дебиторлық және кредиторлық берешекті талдауды; 
7. Орындалмаған шарттық және өзге де міндеттемелердің бар-жоғын тексеруді; 
8. Қазақстан Республикасы заңнамасының (азаматтық, салық, сатып алу туралы заңнаманы қоса алғанда) және Серіктестіктің ішкі құжаттарының сақталуын тексеруді;
 9. Тауарларды, жұмыстар мен қызметтерді сатып алуды жүзеге асырудың белгіленген тәртібінің сақталуын тексеруді;
11. Мүліктік, қаржылық, салықтық, шарттық, операциялық тәуекелдерді бағалауды; 
12. Жеткілікті құжаттық немесе экономикалық негіздемесі жоқ операциялар мен шығыстарды анықтауды; 
13. Анықталған бұзушылықтардың ықтимал қаржылық залалын немесе ықтимал қаржылық және құқықтық салдарын анықтауды; 
14. Анықталған бұзушылықтарды жою және белгілі болған тәуекелдерді азайту бойынша практикалық ұсынымдар әзірлеуді.

3. КӨЛЕМ ЖӘНЕ ҚЫЗМЕТКЕ ҚОЙЫЛАТЫН КӨЛЕМДІК-МАЗМҰНДЫҚ ТАЛАПТАР
3.1. Активтер мен мүлік
Тексеру жүргізу:
- негізгі құралдардың құрамы мен құрылымына; 
- негізгі құралдардың бар-жоғына және қозғалысына; 
- бухгалтерлік есепке қоюдың дұрыстығына; 
- амортизацияның дұрыс есептелуіне; 
- мүлікті сатып алу, өткізу, беру және есептен шығару жөніндегі операцияларға; 
- негізгі құралдарды есептен шығарудың негізділігіне; 
- мүліктің нақты бар екендігіне; 
- құжаттық және визуалды тексеру аясында мүмкіндігінше мүліктің техникалық жай-күйіне; 
- мүлікке құқық белгілейтін және өзге де құжаттардың бар-жоғына; 
- материалдық емес активтерге; 
- тауарлық-материалдық қорларға (ТМҚ); 
- ТМҚ-ның қозғалысына, түсімдеріне, пайдаланылуына және есептен шығарылуына; 
- алдыңғы түгендеу нәтижелеріне; 
- бухгалтерлік есеп деректері мен мүліктің нақты болуы арасындағы сәйкессіздіктерге. 
 	Қажет болған жағдайда Орындаушы мүлікке, ТМҚ-ға және ақшалай қаражатқа нақты түгендеу жүргізуге қатысады.

3.2. Дебиторлық және кредиторлық берешек
 	Мынадай жұмыстарды атқару қажет:
- дебиторлық және кредиторлық берешектің құрылымы мен құрамын талдау; 
 - берешектің пайда болу себептері мен мерзімдерін анықтау; 
- мерзімі өткен берешекті талдау; 
- өзара есеп айырысуларды салыстыру актілерін тексеру; 
- растайтын бастапқы құжаттарды тексеру; 
- талап-шағым жұмысын талдау; 
- дебиторлық берешекті өндіріп алу мүмкіндігін бағалау; 
- өндіріп алуға үміт жоқтығының белгілері бар берешекті анықтау; 
- кредиторлық берешек пен орындалмаған міндеттемелерді талдау; 
- берешекке байланысты қаржылық шығындар туындау тәуекелдерін бағалау.

3.3. Ақша қаражаттары және есеп айырысу операциялары
Мынадай жұмыстарды атқару қажет:
- банктік шоттар бойынша ақша қаражаттарының қозғалысын талдау; 
- кассалық операцияларды талдау; 
- төлемдердің дұрыстығын тексеру; 
- төлемдердің жасалған шарттарға және бастапқы құжаттарға сәйкестігін тексеру; 
- ірі және типтік емес төлемдерді талдау; 
- аванстық төлемдерді және олар бойынша есептілікті тексеру; 
- есеп беретін тұлғалармен есеп айырысуды тексеру; 
- негізсіз немесе жеткіліксіз құжатталған төлемдерді анықтау; 
-ақшалай қаражаттың мақсатты және экономикалық тұрғыдан негізделіп пайдаланылуын талдау.

3.4. Кірістер мен шығыстар
Мынадай жұмыстарды атқару қажет:
- Серіктестіктің кірістері мен шығыстарының құрылымын талдау; 
- тексерілетін кезеңдегі кірістер мен шығыстар динамикасын талдау; 
- шығыстарды құжаттамалық растауды тексеру; 
- шығыстардың экономикалық тұрғыдан негізділігін бағалау; 
- өнімсіз және негізсіз шығыстарды анықтау; 
- бухгалтерлік есепте кірістер мен шығыстардың дұрыс көрсетілуін тексеру; 
- қаржылық тәуекелі жоғары шығыстарды талдау; 
- анықталған бұзушылықтардың Серіктестіктің қаржылық жағдайына әсерін бағалау.

3.5. Сатып алу және шарт жасасу жұмысы
Тексерілетін кезеңде тауарларды, жұмыстарды және көрсетілетін қызметтерді сатып алуға тексеру жүргізу, соның ішінде:
- сатып алуды жоспарлауға; 
- сатып алу қажеттілігінің негізділігіне; 
- сатып алуды жүзеге асырудың белгіленген тәртібі мен тәсілдерін сақтауға; 
- сатып алудың Серіктестіктің ішкі құжаттарына және Қазақстан Республикасы заңнамасының қолданылатын талаптарына сәйкестігіне; 
- шарттардың бар-жоғына және мазмұнына; 
- шарттар талаптарының сатып алу рәсімдерінің нәтижелеріне сәйкестігіне; 
- қосымша келісімдерді талдау; 
- шарттардың орындалуын тексеру; 
- тауарлардың нақты жеткізілуін, жұмыстардың орындалуын және қызметтер көрсетуді тексеру; 
- қабылдауды растайтын құжаттарды тексеру; 
- төлемнің дұрыстығы мен уақтылығын тексеру; 
- орындалмаған және тиісінше орындалмаған шарттық міндеттемелерді анықтау; 
- әлеуетті қаржылық және кредиторлық тәуекелдерді анықтау; 
- шарттар талаптарының өзгеру жағдайларын талдау; 
- сатып алуды негізсіз бөліп өткізу белгілерін анықтау; 
- қолданылатын рәсімдер шегінде жеткізушілерді таңдауға қойылатын талаптардың сақталуын тексеру; 
- тиісті белгілер болған кезде мүдделер мен бір-бірімен байланысы бар тараптардың ықтимал қақтығысын анықтау.

3.6. Бухгалтерлік есеп және бастапқы құжаттама
Мыналарға тексеру жүргізу: 
- бухгалтерлік есепті ұйымдастыруға; 
- бухгалтерлік есептің Қазақстан Республикасы заңнамасының талаптарына сәйкестігіне; 
- шаруашылық операцияларды көрсетудің дұрыстығына; 
- операцияларды көрсетудің толықтығы мен уақтылығына; 
- бастапқы құжаттаманың жай-күйіне; 
-шарттардың, орындалған жұмыстар актілерінің, жүкқұжаттардың, шот-фактуралардың және өзге де растайтын құжаттардың болуына; 
- бастапқы есепке алу құжаттарын ресімдеудің дұрыстығына; 
- бухгалтерлік есеп деректерінің бастапқы құжаттарға сәйкестігіне; 
- бухгалтерлік есептіліктің бухгалтерлік есеп деректеріне сәйкестігіне; 
- бухгалтерлік және қаржылық құжаттарды сақтау тәртібіне; 
- есепте негізсіз түзетулердің бар-жоғына.

3.7. Салық есебі
Мынадай жұмыстарды атқару қажет: 
- салық есебін ұйымдастыруды талдау; 
- салық міндеттемелерін есептеу мен көрсетудің дұрыстығын тексеру; 
- салық міндеттемелерінің уақтылы орындалуын тексеру; 
- тексерілетін кезең үшін салық есептілігін талдау; 
- салық берешегінің бар-жоғын тексеру; 
- салық тәуекелдерін талдау; 
- салық есебі деректерінің бухгалтерлік есеп деректеріне сәйкестігін тексеру; 
- әлеуетті салық тәуекелдерін және ықтимал қаржылық салдарларды анықтау.

3.8. Қызметкерлермен есеп айырысу және еңбекақы төлеу қоры
 	 Мынадай жұмыстарды атқару қажет: 
- жалақыны есептеу мен төлеуді тексеру; 
- ақылы демалыс сомасының, өтемақылардың, сыйлықақылардың, үстемеақылардың және өзге де төлемдердің есептелуін тексеру; 
- төлемдердің құжаттық негіздерін тексеру; 
- басшылыққа және өзге де лауазымды тұлғаларға арналған төлемдерді талдау; 
- қызметкерлермен есеп айырысуды тексеру; 
- жалақыдан ұстап қалулар мен міндетті төлемдерді тексеру; 
- негізсіз немесе жеткіліксіз құжатталған төлемдерді анықтау.

4. ОРЫНДАУШЫҒА ҚОЙЫЛАТЫН ТАЛАПТАР
 	Орындаушыда мыналар болуы керек: 
- Кемінде 3 (үш) жыл ұқсас қызметтерді көрсету тәжірибесі. 
- Ұйымдардың қаржы-шаруашылық қызметіне аудит және/немесе кешенді тексерулер жүргізу тәжірибесі. 
- Квазимемлекеттік сектор ұйымдарымен және/немесе мемлекет қатысатын ұйымдармен жұмыс тәжірибесі міндетті/басым талап болып саналады.   
- Мынадай талаптарға сәйкес келетін кемінде 3 (үш) білікті маман болуға тиіс:
1. Жоба жетекшісі: 
- «Қазақстан Республикасының аудиторы» біліктілік куәлігінің болуы; 
- аудит саласындағы жұмыс тәжірибесі кемінде 5 жыл; 
- аудиторлық және/немесе кешенді тексерулерді басқару тәжірибесі. 
2. Бухгалтерлік және салықтық есеп бойынша сарапшы: 
- «Қазақстан Республикасының кәсіби бухгалтері» сертификатының болуы; 
- бухгалтерлік есеп және/немесе аудит саласында кемінде 3 жыл жұмыс тәжірибесі; 
- Қазақстан Республикасының бухгалтерлік және салықтық есеп саласындағы заңнамасын білу. 
	3.	Сатып алу бойынша сарапшы:
- Қазақстан Республикасының квазимемлекеттік секторында сатып алу және/немесе мемлекеттік сатып алу бағыты бойынша оқудан өткенін растайтын құжаттың (сертификаттың/куәліктің) болуы; 
- сатып алу саласындағы практикалық жұмыс тәжірибесі кемінде 3 жыл. 
	Орындаушы мен ол тартқан мамандардың Тапсырыс берушіге, оның лауазымды тұлғаларына, қызметкерлеріне, контрагенттеріне және үлестес құрылымдарына қатысты мүдделер қақтығысы болмауға тиіс. 
 	Орындаушы тексеру жүргізу кезінде тәуелсіздікті, объективтілікті және құпиялылықты қамтамасыз етуге міндетті.

5. ҚЫЗМЕТ КӨРСЕТУ ТӘРТІБІ
Тексеру келесі негізгі кезеңдер бойынша жүзеге асырылады: 
• 1 кезең – дайындық: 
- ұйымдық құрылымды зерттеу; 
- есеп саясатын, кадр саясатын және ішкі құжаттарды зерделеу; 
- қажетті құжаттар тізбесін қалыптастыру; 
- тексеру бағыттары мен әдістерін анықтау.
•  2 кезең – құжаттық тексеру: 
- бухгалтерлік, салықтық, қаржылық, шарттық, сатып алу және кадрлық құжаттарды талдау; 
- ақша қаражаттарының қозғалысын талдау; 
- мүлік пен міндеттемелерді талдау; 
- жекелеген операциялар бойынша тәуекел деңгейін ескере отырып, іріктеп және үздіксіз тексерулер жүргізу. 
•   3 кезең – нақты тексеру: 
- мүліктің және ТМҚ-ның нақты бар-жоғын талдау; 
- қажет болған жағдайда түгендеуге қатысу; 
- нақты деректерді бухгалтерлік есеп деректерімен салыстыру.
•    4 кезең – тәуекелдерді талдау және бағалау: 
- анықталған бұзушылықтарды жүйелеу; 
- қаржылық және құқықтық салдарларды анықтау; 
- тәуекелдердің туындау ықтималдығын бағалау; 
- ұсыныстар әзірлеу. 
•     5 кезең – қорытынды есепті дайындау: 
- есеп жобасын Тапсырыс берушіге ұсыну; 
- Тапсырыс берушінің ескертулері мен түсіндірмелерін қарау; 
- қажет болған жағдайда құжатталған түсіндірмелерді ескере отырып, қорытындыларды дәлдей түсу; 
- түпкілікті есепті ұсыну.

6. ҚЫЗМЕТ НӘТИЖЕЛЕРІНЕ ҚОЙЫЛАТЫН ТАЛАПТАР
 	Қызмет көрсету қорытындысы бойынша Орындаушы Тапсырыс берушіге Серіктестіктің қаржы-шаруашылық қызметін кешенді тексеру нәтижелері туралы Қорытынды есепті ұсынады. 
 	Қорытынды есепте мыналар болуы керек: 
 •     Серіктестіктің қаржылық-шаруашылық жағдайының жалпы сипаттамасы. 
•      Активтер мен мүлікті тексеру нәтижелері. 
 •     Дебиторлық және кредиторлық берешекті тексеру нәтижелері. 
•     Ақшалай қаражат пен есеп айырысу операцияларын тексеру нәтижелері. 
•      Кірістер мен шығыстарды талдау нәтижелері. 
•      Сатып алуды тексеру нәтижелері. 
•      Шарттық жұмысты тексеру нәтижелері. 
•      Бухгалтерлік есепті тексеру нәтижелері. 
•     Салық есебін тексеру нәтижелері. 
•   Қызметкерлермен есеп айырысуды және еңбекақы төлеу қорын тексеру нәтижелері. 
•    Байланысты және үлестес тараптармен операцияларды талдау нәтижелері. 
•    Мүлікті түгендеу нәтижелері.
• Анықталған қаржылық, мүліктік, салықтық, шарттық, операциялық тәуекелдердің картасы. 
•  Анықталған бұзушылықтар мен кемшіліктерді жою бойынша ұсыныстар. 
• Анықталған тәуекелдерді азайту және алдын алу бойынша ұсыныстар.   
 	Қорытынды есептің әр бөлімінде мыналар болуы керек: 
• орындалған рәсімдердің сипаттамасы; 
• анықталған бұзушылықтар мен кемшіліктер; 
• нақты фактілер және құжаттық растау; 
• қолданылатын нормативтік немесе ішкі құжатты көрсету; 
• анықтау мүмкін болған жағдайда бұзушылықтың қаржылық және құқықтық салдары; 
• тәуекелді бағалау; 
• бұзушылықты жою бойынша ұсыныстар; 
 •  қажет болған жағдайда ұқсас жағдайлардың алдын алу бойынша ұсыныстар.

7. ТӘУЕКЕЛДЕР КАРТАСЫ ЖӘНЕ ОЛАРДЫ БАҒАЛАУ
 	Тексеру нәтижелері бойынша Орындаушы тәуекелдердің жеке картасын қалыптастырады. 
 	Әрбір анықталған тәуекел үшін мыналар көрсетіледі: 
•  тәуекел атауы және сипаттамасы; 
 •  пайда болу себебі; 
•   құжаттық растау; 
 •  қызметтің тиісті бағыты; 
•   ықтимал қаржылық және құқықтық салдарлар; 
•   тәуекелдің ықтимал ақшалай көрінісі; 
•   тәуекелді жүзеге асыру ықтималдығы; 
•   тәуекел дәрежесі; 
 •  Серіктестік үшін салдары; 
 •   тәуекелді барынша азайту бойынша ұсыныстар. 
 	Мүмкін болса, қаржылық салдар ақшалай түрде көрсетілуге тиіс.

8. НӘТИЖЕЛЕРДІ ҰСЫНУ ФОРМАТЫ
 	Қорытынды есеп: 
•   электрондық PDF форматында; 
•   өңделетін Word форматында; 
•   есептеулер мен аналитикалық кестелер болған жағдайда – Excel форматында беріледі. 
 	Қорытынды есепке қажетті талдамалық кестелер, анықталған бұзушылықтар тізілімдері, қаржылық салдарлардың есебі және тәуекелдер картасы қоса беріледі.

9. ҚЫЗМЕТ КӨРСЕТУ МЕРЗІМІ
 	Қызмет көрсету мерзімі:  шартқа қол қойған күннен бастап 45 күнтізбелік күн. 
 	Орындаушы қызмет көрсету мерзімі аяқталғанға дейін Тапсырыс берушіге қарау және ескертулер беру үшін қорытынды есептің жобасын ұсынады. 
 	Түпкілікті Қорытынды есеп Тапсырыс берушінің құжатталған ескертулері мен түсіндірмелерін ескере отырып ұсынылады.

10. ТАПСЫРЫС БЕРУШІ МЕН ОРЫНДАУШЫНЫҢ МІНДЕТТЕРІ
   Тапсырыс беруші Орындаушыға тексеру жүргізу үшін қажетті құжаттар мен мәліметтер қолжетімді болуын, сондай-ақ Серіктестіктің жауапты қызметкерлерімен әрекеттестік жасауын қамтамасыз етеді. 
 	Орындаушы қызметтерді орындау үшін қажетті құжаттар мен ақпараттардың тізбесін дербес айқындайды және тексеру нысанасы шегінде қосымша құжаттарды сұратуға құқылы. 
 	Орындаушы жасалған шарттың және Қазақстан Республикасы заңнамасының талаптары шегінде жүргізілген рәсімдердің объективтілігі, толықтығы мен сапасы үшін жауапты болады.

11. ЕРЕКШЕ ШАРТТАР
 	 Тексеру Тапсырыс беруші ұсынған құжаттар мен ақпараттың, сондай-ақ нақты тексеру нәтижелерінің және осы техникалық сипаттамада көзделген өзге де рәсімдердің негізінде жүргізіледі. 
 	Анықталған бұзушылықтардың барлығы құжатпен расталған болуға тиіс.   
Бұзушылықты құжаттармен растау мүмкін болмаған жағдайда Орындаушы белгілі болған мән-жайдың сипатын, оны анықтау үшін қажет негіздемені және қорытынды жасаудың дүдәмалдық дәрежесін жеке көрсетуге міндетті.
Орындаушының жалпы қорытынды жасаумен шектелуге құқығы жоқ. Қорытындыларда нақты фактілер, құжаттар, сомалар (оларды анықтау мүмкін болған кезде), тәуекелдер және практикалық ұсыныстар болуға тиіс. 
[bookmark: _GoBack]Тексеру нәтижелері Тапсырыс берушіге Серіктестіктің нақты қаржылық, мүліктік жай-күйін бағалауға, жол берілген бұзушылықтар мен тәуекелдерді анықтауға, сондай-ақ оларды жою бойынша бірінші кезектегі шараларды айқындауға мүмкіндік беруге тиіс.

